བངས་དུ་རམ་ནནི་སྦྲུལ་དགེ་ལེགས་ཉི་མ་ནས།ཀཾ་ཚང་བདེ་མཆོག་བཀའ་
སྲོལགསུམ་འདུས་ན་རོ་ལྷ་ལྔ།རྗེ་དུས་གསུམ་མཁྱེད་པའི་ཐུགས་དམ་ལྔ་ཚན་གྱི་གྲལ་དུ་བཞུགས་པའི་སྒྲུབ་དཀྱིལ་མི་མཆོག་བརྒྱད་པས་བསྐུལ་བའི་ཚིག་འཆད་པའི་སྒྲུབ་ཐབས་ལས
འཕྲོས་པའི་དྲི་བཟུང་ཞིག་མཛད་པས།དང་པོ་བདུད་རྩི་བྱིན་རླབས་ཀྱི་ལྕགས་ཀྱུ་ལ།འཕེ་ལོ་ཚེ་དབང་ཀུན་ཁྱབ་ཀྱིས་བཐལ་བའི་རྣམ་བཤད་ཀྱི་སྙིང་པོ་འདོད་འཇའི་བུམ་བཟང་དུ་བཤད་པའི

རྡོ་རྗེ་ཆེན་པོའི་ལྕགས་ཀྱུ་དང་།རྡོ་རྗེའི་ལྕགས་ཀྱུ་སོགས་ཀྱི་མཚན་དོན་ནི།གཞུང་དེར།རྣལ་འབྱོར་མ་ཀུན་སྤྱོད་ཀྱི་རྒྱུད་དང་།རྡོ་རྗེ་མཁའ་འགྲོའི་ལུང་གྲུབ་པའི་དབང་རྒྱུག་ནག་པོའི་ཞབས་རྗེས་འབྲང
དདང་བཅས་པས་བཞེད་པ།ཤ་ལྔ་དང་བདུད་རྩི་ལྔ་བརྩེགས་ནས་འགོད་ཅིང་ཡབ་ལྔ་དང་ཡུམ་ལྔའི་དབྱེ་བ་པོ་སོར་མི་མཛད་པས།ཐུན་མོང་བུ་ཡེ་ཤེས་ལྔའི་དག་པའི་སྤྱོན་པའི་ལུགས་ཡིན།
ཅེས་བཤད་མོད་ཀྱང་།རིགས་ལྔ་ཡབ་ཡུམ་གྱི་སྐོར་བསྒོམ་མི་དགོས་ཤིང་།ཡེ་ཤེས་ལྔའི་དོན་ལ་སྦྱོར་བའི་གསལ་ཁ་བཀོད་པ་ཙམ་ལས།དབུས་སུ་ཧཱུྃ་ལས་རྡོ་རྗེ་ཆེན་པོའི་ལྕགས་ཀྱུ
སོགས་རྣམ་བཤད་དང་།སྒྲུབ་ཐབས་ཀྱི་དངོས་བསྟན་གཉིས་ཀར་མཐུན་པར་འབྱུང་བ་བཞིན།ཤ་ལྔ་པོས་དངོས་གྲུབ་སྡུད་པའམ།འགུགས་པར་བྱེད་པའི་དོན་གྱི་མཚུངས་དཔེས་ལྕགས་ཀྱུ།
ཞེས་པ་དང་།བདུད་རྩི་ལྔས་དངོས་གྲུབ་ཀྱི་ནུས་པ་སྦྱིན་པའམ།གསལ་བར་བྱེད་པའི་མཚུངས་དཔེར་སྒྲོན་མར་བཏགས་པ་ནི།མཁྱེན་བཞིན་ལ།རྡོ་རྗེ་ཆེན་པོའི་ལྕགས་ཀྱུ་སོགས་ཀྱི་མིང་ལྔ་སོ་སོར
བཏགས་པའི་དོན་ལའང་གསར་རྙིང་དང་།རྒྱུད་སོ་སོའི་དགོངས་པའི་དབང་གིས་བཤད་པའི་སྒོ་སྣ་ཚོགས་པར་འགྱུར་མོད།འདིར་དཔེར་བརྗོད་ཙམ་དུ་སྤྱི་ཁྱབ་པའི་ལུགས་སུ་བཤད་ན།འཁོར

འདས་ཀྱི་ཆོས་ཐམས་ཅད་འབྱུང་བའི་གཞིའམ།ཡེ་ཤེས་ཐམས་ཅད་ཀྱི་ཁྱབ་བྱེད་མི་ཕྱེད་ནམ་མཁའི་རྡོ་རྗེ་བདེ་བ་ཆེན་པོ་ཆོས་དབྱིངས་ཡེ་ཤེས་ཀྱི་ངོ་བོ།དཀྱིལ་འཁོར་ཐམས
ཅད་ཀྱི་བདག་པོ།རྒྱལ་བ་རྡོ་རྗེ་འཆང་གི་རང་བཞིན་དུ་དག་པའམ།གནས་པ་དང་།མི་མཆོག་སྐྱེ་བ་བདུན་པའི་ཤ་ནི་དངོས་གྲུབ་མཆོག་སྦྱིན་པའི་མཐུའམ།།སྟོབས་ཀྱི་མཆོག་དམ་པ་དང་
ལྡན་པའི་ཕྱིར་ན་ཆེན་པོ།བདེ་བར་གཤེགས་པ་ཐམས་ཅད་ཀྱི་ཐུགས་ཀྱི་བྱིན་རླབས་དང་།ཕྱི་ནང་གསང་བའི་ནམ་མཁའི་ཁམས་ཀྱི་དྭངས་བཅུད་ཐམས་ཅད་ཐོགས་མེད་དུ་འགུགས་པའི་
མཐུའམ་སྟོབས་གནས་པའི་ཕྱིར་ན།དབུས་སུ་ཧཱུྃ་ལས་རྡོ་རྗེ་ཆེན་པོའི་ལྕགས་ཀྱུ་མིའི་ཤ།།ཞེས་གསུངས་པའོ།།དེ་བཞིན་དུ་སྦྱར་ཏེ།མེ་ལོང་ཡེ་ཤེས་ཀྱི་ངོ་བོ།སྐུ་རྟག་པའི་རྡོ་རྗེའི་རང་
བཞིན་སྐུའི་བྱིན་རླབས་དང་།ཕྱི་ནང་གསང་བའི་ས་ཁམས་ཀྱི་བཅུད་འགུགས་པ་རྡོ་རྗེའི་ལྕགས་ཀྱུའོ།།བྱ་བ་གྲུབ་པའི་ཡེ་ཤེས་ཀྱི་ངོ་བོ་ཕྲིན་ལས་ཀྱི་བདག་ཉིད་དོན་ཡོད་རྒྱལ་པོའི་རང་བཞིན།།
ཕྲིན་ལས་ཀྱི་བྱིན་རླབས་དང་།རླུང་གི་དྲངས་བཅུད་འགུགས་པ་རྒྱལ་བའི་ལྕགས་ཀྱུའོ།།སོ་སོར་རྟོགས་པའི་ཡེ་ཤེས་ཀྱི་ངོ་བོ།གསུང་གི་བདག་ཉིད་གར་གྱི་དབང་ཕྱུག་གི་རང་བཞིན་ཏེ།སོར

རྟོགས་ནང་གང་དབང་གཉིས་པོ་ན་གཡོ་བའི་སྐར་འཇུག་པ་ན།གཡོ་བའི་ལྕགས་ཀྱུའོ།།མཉམ་པ་ཉིད་ཀྱི་ཡེ་ཤེས་ཀྱི་ངོ་བོ་ཡོན་ཏན་རིན་པོ་ཆེའི་བདག་ཉིད་དཔག་མེད་འབྱུང་གནས་ཀྱི་རང་བཞིན་
ཏི།།མཉམ་ཉིད་དང་འབྱུང་གནས་གནས་པའི་དོན་ལ་འཇུག་པས་ན་གནས་པའི་ལྕགས་ཀྱུའོ།།དེ་ཐམས་ཅད་ནི་ཐབས་བདེ་བ་ཆེན་པོའི་སྣང་ཕྱོགས་དང་སྦྱར་བ་ཡབ་ལྔའི་རང་བཞིན་དུ་གནས་པས།
དངོས་སུབ་ཐམས་ཅད་དབང་དུ་བྱེད་པའི་ལྕགས་ཀྱུ་ལྔ་ལ་ཡབ་ལྔའི་ས་བོན་གྱིས་མཚན་པ་དང་།ཤེས་རབ་སྟོང་པ་ཉིད་ཀྱི་ཆ་ཡུམ་ལྔའི་རང་བཞིན་དུ་དག་པས་དངོས་གྲུབ་ཀྱི་དོན་གསལ་བའམ།
སྨིན་པ་དང་།མཐོང་བར་བྱེད་པས་ན་སྒྲོན་མ་ལྔ་ལ།ཡུམ་ལྔའི་ས་བོན་གྱིས་མཚན་པ་རྣམས་འབྱུང་བ་ལགས།།དྲི་བ་གཉིས་པ་དེ་ཉིད་ཀྱི་ཚོགས་བསགས་པའི་ཕྱག་གིས་བཀུར་པའི་ཤ་ལོ
ཀགཉིས་པར་མཛད་པ་ལ།ཤ་ལོ་ཀ་དང་པོས།འཁོར་ལོའི་དབང་ཕྱུག་དཀྱིལ་འཁོར་གྱི་གཙོ་བོ་དང་།དཔལ་ལྡན་བླ་མ་ལ་ཕྱག་བགྱིས་ནས།སླར་ཡང་།ལྷ་མེའི་ཕྲེང་བ་སོགས།རྐང
པ་བཞི་པོས་འཁོར་ལོའི་དབང་ཕྱུག་ལ་དམིགས་ཀྱིས་ཕྱག་བྱས་ཏེ།ཚིག་འགྲེལ་ཐུན་མོང་པའི་དབང་དུ་བྱས་ན།མཛེས་པའི་དཔལ་དང་།ལང་ཚོའི་ཕུལ་དུ་བྱུང་བའི་ལྷ་མོའི་ཚོགས་རྣམས

ཀྱིས་ཕྲེང་བྱ།སྐ་་ག།གདུ་བུ།དབུ་རྒྱན་ལ་སོགས་པ་རིན་པོ་ཆེ་ལས་གྲུབ་པ་དང་།དར་གྱི་ཆས་རྣམས་ཀྱིས་ཡིད་དུ་འོང་བར་བྱས་པ་བཞིན།ཞི་བའི་ཆས་དེ་རྣམས་ཀྱིས་
སྐུལྕི་རྒྱན་དུ་མཛད་པ་རྡོ་རྗེ་འཆང་དང་།རྡོ་རྗེ་སེམས་དཔའ་ལ་སོགས་པ་ཞི་བ་དང་།འཇིགས་སུ་རུང་བའི་དཔའ་གྷོ་དུར་ཁྲོད་ཀྱི་བདག་པོས་དྲག་ཤུལ་གྱི་ཆས་མགོ་བོའི་ཕྲེང་བ་དང་།ཆུ་མ་དང་།
སྦྲུལ་གྱི་གཤལ།ཐོད་སྐམ་དང་རུས་པ་ལ་སོགས་པའི་རྒྱན་དང་།ནཱ་ར་དང་།ཧསྟི་ལ་སོགས་པའི་ཤུན་པའི་གོས་ཀྱིས་དཀྲིས་པས་མི་སྡུག་པར་བྱས་པ་བཞིན།དྲག་པོའི་ཆས་དེ་རྣམས་ཀྱིས་
འཇིགས་པར་མཛད་པ་ཧེ་རུ་ཀ་ཀྱེ་ཡི་རྡོ་རྗེ་དང་།།འཇིགས་མཛད་རྡོ་རྗེ་ལ་སོགས་པ་སྟེ།ཞི་བ་དང་ཁྲོ་བོའི་རྒྱན་དེ་རྣམས་ཀྱང་ཐ་མལ་པ་ལྟར་གསར་དུ་བཏགས་པ་མ་ཡིན་པར་གདོད་ནས་ཡེ་རྫོགས
པུ་བཞུགས་པ།བདེ་བར་གཤེགས་པའི་ཡོན་ཏན་ཐམས་ཅད་རྒྱན་གྱི་རྣམ་པར་ཤར་བ་འདུ་འབྲལ་མེད་པའི་ཕྱིར།རྟག་ཏུ་སྦས་པའི་སྒྲ་ཞི་པ་དང་།ཁྲོ་བོ་དང་།ཞི་མ་ཁྲོ་ལ་སོགས་པའི་རྣམ་
འབྱུང་སྣ་ཚོགས་པ་དེ་རྣམས་སུ་སྟོན་པའི་ཧེ་རུ་ཀ་མཐའ་ཡས་པའི་རྒྱལ་བའི་དཀྱིལ་འཁོར་ཀུན་གྱི་འཁོར་ལྷོའི་བདག་པོ།རྒྱུད་སྡེ་རྒྱ་མཚོའི་འབྱུང་གནས།མགོན་པོ་སངས་རྒྱས་བཅོམ་ལྡན་

འདས་ཀྱི་ཞབས་ཀྱི་པདྨོ་ལ།མཆོག་ཏུ་མི་འགྱུར་བའི་བདེ་ཆེན་ལྷན་ཅིག་སྐྱེས་པའི་ཡེ་ཤེས་དྲི་མྱ་མེད་པ་མཆོག་གི་དངོས་གྲུབ་དམ་པ་གང་ཡིན་པ་དེ་དང་།གཞན་ཡང་གནས་སྐབས་ཀྱི་པདེ་བ་
ཐམས་ཅད་ཀྱི་མཆོག་ཏུ་གྱུར་པ།ཉི་ཟླའི་ཚེ་དང་།མཁའ་ལ་འགྲོ་བ་དང་།།ས་འོག་གི་གཏེར་མཐོང་བ་སོགས་ལས་ཆེན་གྱི་དངོས་གྲུབ་རྣམས་འདོད་པའི་རྣལ་འབྱོར་པས།དངོས་གྲུབ
རྣམ་པ་གཉིས་པོ་འཐོབ་པར་བྱ་བའི་ཕྱིར།ཤྲཱི་ཧེ་རུ་ཀ་ཆེན་པོ་སྐྱབས་དང་།ཡི་དམ་གྱི་སྙི་པོར་བཟུང་སྟེ་དུས་རྟག་ཏུ་ཕྱག་འཚུལ་ལྷོ་ཞེས་བྱ་བ་ཡིན་ལ།ཟབ་པའི་དོན་ཐུན་མོང་མ་ཡིན་པ་ལྟར
བཤད་ན།ལྷ་མོའི་ཕྲེང་བ་ནི།ཐུགས་གསུང་སྐུའི་འཁོར་ལོ་གསུམ་གྱི་ལྷ་མོའམ་དཔའ་མོའི་གཙོ་མོ་ཉེར་བཞི།སྒོ་མཚམས་མ་བརྒྱད་ལ་སོགས་པ་མཁའ་འགྲོ་མའི་ཚོགས་རྣམས་ཀྱི་ལྷ་མོའི
ཕྲེང་ང་བྱ་ཇི་སྙེད་པ་འཁོར་དང་བཅས་པ་བརྟེན་པའི་ལྷ་རྣམས་དང་།རྡོ་རྗེ་རིན་པོ་ཆེ་ལས་གྲུབ་པའི་གཞལ་ཡས་ཁང་དང་འཕེན་དཱ་བ་དཱ་ཕྱེད་ལ་སོགས་པས་མཛེས་པ་དང་།སྲུང་འཁོར་དུར་ཁྲོད་རུས།
པཔ་ལ་སོགས་པས་བརྗིད་པའི་རྒྱན་རྣམས་ཀྱིས་ལེགས་པར་བརྒྱན་པའི་ཕོ་བྲང་།དེ་བཞིན་གཤེགས་པ་སྐུ་ཡི་རྡོ་རྗེ་རྣམ་པར་སྣང་མཛད་ཀྱི་རང་བཞིན་ལ།གཞི་ལམ་འབྲས་བུའི་ཡོན་ཏན་ཐམས།།

ཅད་རང་ཆས་སུ་རྫོགས་པའི་རྒྱན་དང་བཅས་པ་ནི་རྟེན་གཞལ་ཡས་ཁང་།དཔའ་བྱོ་ཐོད་པའི་བུམ་བུ་ལ་སོགས་པ་ཉེར་བཞི་པོ་རྣམས་ཀྱིས་པུལླཱི་ར་མ་ལ་སོགས་ཡུལ་ཆེན་པོ་ཉེར
བཞིར་རྟག་ཏུ་སྤྲས་པ་ནི་རོལ་ལའི་དོན་དེ།ཐུགས་གསུང་སྐུ་ཡི་འཁོར་ལོ་གསུམ་གྱི་བདག་པོ་རྣམས་དང་།གཞན་ཡང་ཕྱོགས་བཅུར་བཞུགས་པའི་ཧེ་རུ་ཀ་དང་།དཔའ་བོ་ཞི་བ་དང་།ཁྲོ་
པོའི་སྐུ་སྣ་ཚོགས་པའི་རྣམ་པར་རོལ་པ་ཇི་སྙེད་པ་དེ་རྣམས་དང་བཅས་པའི་དཀྱིལ་འཁོར་གྱི་ལྷ་ཚོགས་མ་ལུས་ཤིང་ལུས་པ་མེད་པ་ཀུན་དང་།དེ་ལྟ་བུའི་མཁའ་སྤྱོད།ས་སྤྱོད།ས་འོག་སྤྱོད
པའི་དཀྱིལ་འཁོར་གྱི་འཁོར་ལྷོ་རྣམས་ཀྱི་ལྟེ་བ་རྡོ་རྗེའི་གནས་ཡེ་ཤེས་ཀྱི་འཁོར་ལོའི་བདག་པོའམ།མགྲོན་པོ།མཁའ་འགྲོའི་དབང་ཕྱུ།ཐབས་བདེ་བ་ཆེན་པོ་མཆོག་ཤུ་མི་འགྱུར་བ།ཐིག
ལེ་ཆེན་པོའི་སྐུར་སྣང་བའི་བཅོམ་ལྡན་འདས་དང་།ཡུམ་ལྷན་ཅིག་སྐྱེས་མ་སྟོང་ཆེན་སྣང་དམིགས་ཀྱི་སྤྲོས་པའི་དྲི་མ་ཐམས་ཅད་དང་ཐལ་བའམ།མེད་པའི་ཤེས་རབ་ཀྱི་ཕ་རོལ་ཏུ་ཕྱིན་མ་རྡོ་རྗེ་ཕག
མོ།གཞན་ཡང་སྟོང་པ་དང་།དགའ་བ་དང་།མཆོག་གི་དྲན་པ་ཉེ་བར་བཞག་པ་སོགས་ཀྱི་རང་བཞིན་སྙིང་པོའི་རྣལ་འབྱོར་མ་བཞི་དང་།ཡེ་ཤེས་དང་།འབྱུང་བ་ལ་སོགས་པའི་དག་པ་རྡོ་རྗེ་རྟག

པའམ།རྡོ་རྗེ་སེམས་དཔའ་ལ་སོགས་པའི་དེ་བཞིན་གཤེགས་པ་བཞི་ཡུམ་དང་བཅས་པའི་རང་བཞིན་བདུད་རྩིས་གང་བའི་བུམ་པ།ཤས་གང་བའི་ཐོད་པ་དང་བཅས་པ་བཞི་སྟེ།དེ་ལྟར
དཔལ་ལྡན་བདེ་བ་མཆོག་གི་དཀྱིལ་འཁོར་ཆེན་པོ་ལ།རྣལ་འབྱོར་པས་བྱང་ཆུབ་སྙིང་པོར་མཆིས་ཀྱི་བར་དུ་བླ་མ་དང་ཡིད་མ་དབྱེར་མེད་དུ་བཟུང་སྟེ།རྟག་ཏུ་ཕྱག་འཚལ་ལྷོ་ཞེས་པའོ།།གཞན
ཡང་ལམ་དང་།ས་དང་།ཕ་རོལ་དུ་ཕྱིན་པ་དང་།ཧེ་རུ་ཀའི་ཡན་ལག་བདུན་སོགས་དང་སྦྱར་བའི་དོན་ཤིན་ཏུ་རྒྱ་ཆེ་བ་སྟོན་པར་སྣང་ཡང་།འམ་བུ་བློ་གྲོས་དམན་ཞིང་།ཤིན་ཏུ་མ་སྦྱངས་པས།
འདི་ལྟའི་གནས་ཀྱི་ཆ་ཤས་ཙམ་ཡང་འཆད་པར་ནུས་པས་དབེན་པ་དང་།གཡར་ཁམས་ཀྱང་བདེ་མོ་མ་མཆིས་ཤིང་།དགེ་སྦྱོར་སད་སུད་སོགས་རྣམ་གཡེངས་ཀྱིས་མ་ལྕོགས་པས་ཞལ་ངོ་མི
ལྡོག་ཙམ་དུ་ཕུལ་བ་དགེ་ལེགས་འཕེལ།།།།